ຈີນ​​ທວງໃຫ້ຍີ່ປຸ່ນປ່ອຍກັບຕັນ​​ເຮືອ ຫາ​ປາຂອງຕົນ
​ກະ​ຊວງການ​ຕ່າງປະ​ເທດ​ຈີນ​ໄດ້​​ຮຽກຮ້ອງໃຫ້ຍີ່​ປຸນ ປ່ອຍກັບຕັນ​ເຮືອ​​ໂດຍ​ທັນທີ ໂດຍກ່າວວ່າ ຜູ້ກ່ຽວໄດ້​ຖືກ​ຄຸມຕົວ​​ໄວ້ ຢ່າງ​ຜິດ​ກົດໝາຍ.
ຈີນໄດ້ທວງໃຫ້ຍີ່ປຸ່ນປ່ອຍກັບຕັນເຮືອຫາປາ ລໍາທີ່ຍີປຸ່ນ ໄດ້ຈັບເອົາໄປນັ້ນ ຫລັງຈາກທີ່ຍີ່ປຸ່ນໄດ້ປ່ອຍລູກເຮືອ 14 ຄົນ ໃນວັນຈັນມື້ນີ້ ທາງກະຊວງການຕ່າງປະເທດຈີນໄດ້ອອກຖະແຫລງການ ສະບັບນຶ່ງໃນວັນຈັນມື້ນີ້ ຮຽກຮ້ອງໃຫ້ຍີ່ປຸນປ່ອຍກັບຕັນເຮືອ ໂດຍທັນທີ ໂດຍກ່າວວ່າຜູ້ກ່ຽວໄດ້ຖືກຄຸມຕົວໄວ້ຢ່າງຜິດ ກົດໝາຍ ພວກລູກເຮືອທັງ 14 ຄົນ ໄດ້ຖືກສົ່ງກັບຄືນເມືອປະເທດ ນໍາຖ້ຽວບິນເຊົ່າຂອງຈີນ ຫຼັງຈາກຖືກປ່ອຍຕົວແລ້ວ ອົງ ການຂ່າວຊິນຫົວຂອງທາງການຈີນລາຍງານວ່າ ສ່ວນເຮືອຫາປານັ້ນ ກໍແມ່ນວ່າກຳລັງ ເດີນທາງກັບຈີນເຊັ່ນກັນ ທາງການຍີ່ປຸນໄດ້ກັກຕົວກັບຕັນແລະລູກເຮືອ 14 ຄົນ ຫລັງຈາກທີ່ເຮືອຫາປາລໍານັ້ນ ໄດ້ແລ່ນໄປຕຳກັບເຮືອລາດຕະເວນຍາມຝັ່ງຂອງຍີ່ປຸ່ນ ໃນວັນອັງຄານແລ້ວນີ້ ຢູ່ໃກ້ໆກັບເກາະດອນຈຳນວນນຶ່ງ ໃນເຂດທະເລຈີນຕາເວັນອອກ ທີ່ທັງສອງຝ່າຍຕ່າງກໍອ້າງເອົາກໍາ ມະສິດນັ້ນ ເຫດການນີ້ໄດ້ກໍ່ໃຫ້ເກີດການຜິດຖຽງກັນທາງການທູດລະຫວ່າງສອງປະເທດ ຊຶ່ງທາງຈີນ ໄດ້ຍົກເລີກແຜນການທີ່ຈະທໍາການສົນທະນາຫາລືກັນ ກ່ຽວກັບບໍ່ນໍ້າມັນແລະແກ໊ສສໍາລອງ ໃນເຂດທະເລຈີນຕະເວັນອອກ ທີ່ທັງສອງຝ່າຍຍາດແຍ່ງກັນນັ້ນ